Piloții companiilor aeriene europene contestă rutele care trec deasupra Orientului Mijlociu. „Nimeni nu ar trebui să fie forțat”
Piloți și membri ai echipajelor de zbor angajați la companiile aeriene europene contestă deciziile luate de acești operatori privind zborurile deasupra zonelor de conflict din Orientul Mijlociu, potrivit Reuters. Sindicatele, printre care și cel al personalului navigant român, reclamă lipsa transparenței din partea companiilor, care consultă notificări guvernamentale, consilieri de securitate terți, echipe interne de securitate și schimburi de informații între transportatori pentru a lua o decizie privind siguranța rutelor alese.